માણાવદર તરફથી એક ટ્રકમાં ભેંસોને ક્રુરતાથી બાંધી ઘાસચારાની પણ કોઈ વ્યવસ્થા કર્યા વિના ગેરકાયદે કતલખાને લઇ જવામાં આવતી હોવાનું બાતમી કોટડા સાંગાણીના શાપર વેરાવળ ખાતે વ્રજ વાટિકા સોસાયટીમાં રહેતા ગૌસેવક શૈલેષભાઇ હસ્ત્રાભાઈ ગોંડલીયા નામના પટેલ યુવકને મળતા તેને આજી ડેમ પોલીસનો સંપર્ક કર્યો હતો આ બાતમી અનુસંધાને આજી ડેમ પોલીસ સ્ટેશનના પીએસઆઇ આર બી વાઘેલા અને સ્ટાફે અમદાવાદ બાયપાસ હાઇવે ઉપર પિરવાળી રોડ ઉપર વોચ ગોઠવી હતી વોચ દરમિયાન બાતમીવાળો ટ્રક પસાર થતા તેને અટકાવી ચેક કરતા અંદર ૯ ભેંસો દોરડારથી બાંધેલી મળી આવતા તમામને છોડાવી હતી અને ટ્રકચાલક માનવાળાના આશીફ અલીભાઈ સેતા અને ક્લીનર વંથલીના બિરજુ બાવનજીભાઇ ખટાણાને ઝડપી લઇ તેઓ વિરુદ્ધ પશુ પ્રત્યે ઘાતકીપણા અધિનિયમની કલમ હેઠળ ગુનો નોંધી તેની ધરપકડ કરી ધોરણસરની કાર્યવાહી હાથ ધરી હતી અને તમામ ૯ ભેંસોને પાંજરાપોળ ખાતે મોકલી દીધી હતી.